**Post 6.2. Utgifter i forbindelse med styrearbeidet**.

**A; Økonomi:**

Det er til dels vanskelig å rekruttere medlemmer til å være med i styret.

Når det gjelder regnskap/økonomi er det i tillegg påkrevet at vi har en kyndig person til å ta denne jobben. Og dessverre disse står ikke i kø for å ta jobben. Styret søker derfor Årsmøtet om å få utbetale honorar, kr 10.000, - til den som påtar seg denne jobben.

**B; Utgifter i forbindelse med styrearbeidet:**

1. Vi har som mål å knytte til oss styremedlemmer fra hele distriktet, det er i disse tider klart at møter kan avholdes digitalt, men samtidig ser vi det som svært nyttig at styret gjennomfører fysiske møter også. Samtidig påligger det styremedlemmer å delta på avdelingens arrangementer og div. dugnadsarbeide.

Hva som har vært praksis tidligere er ukjent for oss, vi ber derfor for ordens skyld Årsmøtet ta stilling til om Styremedlemmer med kjøreavstand over 15 km, skal ha rett til dekning av kjøregodtgjørelse/bompenger (i hht statens satser).

1. Det er kanskje «å banne i kjerka» men med utgangspunkt i hva som skjer i andre organisasjoner og den tid og arbeide som tilligger styremedlemmene ber vi Årsmøte diskutere og ta stilling til om styremedlemmer kan bevilges et møtehonorar med kr 400,- pr styremøte (snitt ca 6 pr år).